Diasabra, 1 Juli 2023 
588-0022 
HaYa NOs riba: 
WWW.AWEMAINTA.COM 
NOTICIA@AWEMAINTA.COM 
AWEMainta 


8 
2 


3 


bOTiCa Na WarDa - WEEKEND 


OraNJEsTaD 


saN NiCOlas 


Botica Paradera 
Paradera 27 
(297) 5886638 


Benu Botica Centro Medico 
Bernhardstraat 55 
(297) 5845794 


17 AÑA DI PRIZON PA SHANON WILLIAMS 
PA ASESINATO DI EDDY RINCON 


DIRECTOR DI DEPARTAMENTO 
DI IMPUESTO TA ENFATISA 


TUR PRODUCTO IMPORTA 
PA UN WHOLESALER 
TIN DERECHO RIBA 
DEDUCCION 100% 


SV LA FAMA 
CELEBRANDO SEGUNDO 
LUSTRO DI A TITULA 

A 
sigui e siman aki cu e di dos tanda di sesion di infor- 
macion cu gremio, pero tambe a tuma nota pa medio 
di minister di finansa y prome minister, di algun preocupa- 
cion cu gremio tabatin ora cu nan a sinta cu parlamento riba 
e tema di BBO na frontera y esaki ta algo cu Departamen- 
to di Impuesto a tuma di biaha na serio y a bay den comb- 
ersacion cu e coleganan di Departamento Legislativo pero 
tambe e fiscalistanan cu ta traha riba concepto di ley. 


Segun director di Departamento di Impuesto (DIMP), Luenne 
Gomez-Pieters, durante di un conferencia di prensa, hunto 
cu minister di finansa, por a ripara cu hopi biaha den e sesi- 
onnan, gremio y sector priva tin nan reserva of preocupa- 
cion of tambe miedo y pregunta ora ta trata e definicion di 
‘handelsgoederen’.  


Si mira con e ta defini awo den concepto di ley, “handelsgo- 
ederen zijn goederen die bestemd zijn voor wederverkoop.” 
Eynan den e memorie van toelichting, caminda cu ta duna 
un tiki mas splicacion di kico ta producto cu por wordo 
rebendi, tin poni tambe cu esaki no ta encera producto cu 
ta wordo cambia den un forma of otro. Esey ta trece un tiki 
desbalansa den interpretacion y tambe pregunta cu gremio 
ta bisa kico di berdad lo por bay deduci di e BBO cu paga na 
frontera. 


A sinta cu e expertonan, a sinta cu e coleganan di 
Departamento di legislacion y por a informa gremio y 
comunidad cu e interpretacion y tambe mirando e cuadro 


financiero, ta mara n’e presupuesto 2023 pa loke ta handels- 
goederen, ta encera tur producto cu ta wordo importa cu e 
meta pa wordo rebendi. 


Esaki ta pa mantene e simplesa tambe den ehecucion di e 
ley di BBO na frontera, pero tambe e derecho di deduccion. 


E BBO na frontera di tur producto cu por wordo rebendi ta 
100% deducibel di e volumen di benta di e comerciante. 


Gomez-Pieters a sigui splica cu tur cos cu un supermer- 
cado ta importa y e BBO cu e ta paga riba e importacion 
ta deducibel di su volumen di benta. Tin cu bisa si cu e ta 
conta pa esunnan cu ta importa. Si nos ta cumpra producto 
local na un Wholesaler cu ta registra aki caba y cu e ta trece 
producto, e tin e derecho di deduccion. No e compania local 
cu ta cumpra cerca e wholesaler. 


Resumiendo: Deduccion di BBO paga na frontera ta si trece 
producto, si ta importa producto. Si bo mes no ta importa 
producto pero ta cumpra producto na un Wholesaler, nada 
no ta cambia p’e companianan cu ta cumpra local. 


Loke ta cambia ta p’e companianan cu ta importa producto 
pasobra nan lo bay paga e BBO na frontera. 


Esun cu ta cumpra local no tin cambio, pasobra e BBO ta 
hinca den e prijs di e productonan cu ta wordo cumpra local- 
mente. 


Director di Departamento di Impuesto ta enfatisa 


Tur producto importa pa un wholesaler 
tin derecho riba deduccion 100% 

A 
yera mainta Corte den Prome Instancia a dicta sen- 
tencia den e caso di asesinato di e hoben Eddy Rincon 
kende a wordo asesina e anochi di 30 di November 2022 
riba caminda pa tanki di Savaneta. 


Loke a facilita e investigacion pa autoridadnan policial, 
tabata e hecho cu despues cu tres hoben a bay laga e victima 
Rincon benta riba caminda cu herida di bala na su heup, e 
tabata bon na conocemento y entre otro a bisa un señora 
cu ta biba net banda di sitio caminda tur cos a sosode pero 
tambe e victima tabatin forsa ainda pa duna e oficialnan di 
polis cu a yega na e sitio prome, tur informacion pa loke ta 
Shanon cu a tira pa horta su placa. 


Un declaracion contundente e victima a informa polisnan, 
esta cu el a bisa Shanon kende a hinca mas despues den 
saco di carson pa coy su placa: “bo a horta mi placa caba, 
no tira mi,” dunando indicacion cu e asesino simplemente 
no tabatin respet pa su amigo Rincon. 


Shanon mes no a duna ningun tipo di declaracion inicial- 
mente y ta hopi mas despues el a entrega un declaracion 
na Corte riba loke lo a pasa segun su concepto pero ayera 
mainta Hues a mustra riba diferente declaracion di testi- 
gonan, entre cual e otro acusado Ka Min Lin pero tambe e 
mucha muhe menor di edad cu tabata e anochi fatal den e 
auto. 


Tur dos a splica kico a pasa y cu tur dos a declara cu Shanon 
a riba e victima na momento cu el a purba di bula for di e 
auto mientras cu tambe tin e declaracion di otro testigo, 
di un señora kende ta biba cerca di e luga di e incidente y 
kende tambe a bay asisti e victima kende a cont’e kico a 
pasa. 


Pues e declaracion entrega pa Shanon durante tratamento 
di e caso, no a cambia e situacion y ayera mainta Hues a 
inform’e cu ta bon cla cu el a tira Eddy Rincon pa kita su 
placa for di dje y cu ningun momento por a prueba cu ta e 
victima tabata debe Shanon e suma di 50 florin. 


 Mientras cu Ministerio Publico durante tratamento di e caso 
a pidi Corte pa impone un castigo di 19 aña di prizon pa 
e hecho serio aki, ayera mainta Hues a impone un castigo 
di 17 aña di prizon y e acusado tin dos siman pa apela e 
decision di Corte den Prome Instancia. 


OTRO ACUSADO 
Na mes momento tambe Hues a dicta sentencia contra di e 
hoben Ka Min Li di 17 aña pa su envolvimento den e caso 
cual a resulta di no ta asina pisa y solamente a bin haya e 
hoben aki culpabel di tin arma di candela den su poder. 


Pa colmo no ta prome bes cu Ka Min ta dilanti Hues pa asunto 
di arma den su poder ya cu el a yega di sinta den KIA caba 
den pasado pa esaki y el a ricibi castigo condicional e tempo 
ey cu algun aña di prueba y awor a bolbe haya su mes den 
otro situacion di arma di candela. 
Hues a impone un castigo di 15 luna di ‘jeugddetentie’ di 
cual 3 luna ta condicional y cu 3 aña di prueba y tambe e tin 
cu ser pone bou di Reclassering. 


Na mes momento Hues a informa e acusado aki cu e tabatin 
un castigo condicional di 3 luna colgando riba su cabes pa e 
caso anterior loke ta bin acerca di e castigo impone di cual 
dos di esaki ta ‘jeugddetentie.’ 


Ora cu mira e hobennan aki dilanti di Hues, nan ta parce 
muchanan cu ainda no a madura, cu ainda nan lo ta bayendo 
scol si tur cas tabata canando bon cu nan y awor tur dos ta 
figuranan cu record criminal, uno mas serio cu e otro. 


17 aña di prizon pa Shanon Williams 
pa asesinato di Eddy Rincon 

A 
we diasabra, dia prome di juli, ta inaugura oficialmente e ruta in- 
ternacional nobo di Wingo cu ta conecta di manera directo e Aero- 
puerto Alfonso Bonilla Aragon de Palimra, cu ta sirbi Cali cu e isla di 
Aruba. 


E operacion aki di Wingo lo ta di caracter temporal enfoca riba e lunanan 
di high season cu dos frecuencia pa siman; diaranson y diasabra. En 
total e aerolinea lo pone na disposicion di e Caleñonan cerca di 13 mil 
asiento pa ambos trayecto durante e aña operativo. 


E ruta nobo ta disponibel cu tariba di costo abao cu ta cuminsa desde 
$96 den e trayecto Cali-Aruba y $78 den e trayecto Aruba-Cali. 


“For di Wingo nos lo sigui cu nos proceso di expansion pa sigui ofrece 
e Caleño- y e Colombianonan mas oferta riba costo abao. E ruta directo 
aki pa Aruba for di Bonilla Aragon ta bin na consolida e operacion cu 
nos tin den e aeropuerto aki, for di unda cu ya nos ta ofrece ruta pa otro 
destino manera Bogota y Panama.  


Nos tin e gusto di ofrece e Caleño y e Vallecaucanonan e posibilidad di 
ta solamente dos ora di un di e destino mas atractivo di Caribe,” Jorge 
Jimenez, Director Comercial y di Planeacion di Wingo, a expresa. 


Announcement of the 
Government of Aruba 
Treasury Bills issue – Afl. 40,000,000.00 
July 6, 2023 – October 6, 2023 


Issuance pursuant to the State Ordinance on Treasury Paper 
(AB 1987 no. 3), State Decree Treasury Paper (AB 1988 
no. 6), and the State Decree no. 7 of June 12, 2023. 


The Centrale Bank van Aruba (CBA) informs of the 
upcoming Government of Aruba (GOA) Treasury Bills 
issue on July 6, 2023, in multiples of Afl. 250,000 and Afl. 
1,000,000. 


Amount: 
Afl. 40,000,000 
Maturity: 
3 months 
Redemption date: 
October 6, 2023 


Participation in the upcoming GOA Treasury Bills issue 
is only allowed through the intermediation of a local 
commercial bank. Application forms must be submitted to 
the CBA on Monday, July 3, 2023 at the latest at 4:30 
p.m. (cutoff time). 


Aruba, July 1, 2023 
Centrale Bank van Aruba 


Results of the Treasury Bills issued 
by Government of Aruba in the amount of 
Afl. 45,000,000.00 for the period 
June 30, 2023 – September 29, 2023 


Issuance pursuant to the State Ordinance on Treasury 
Paper (AB 1987 no. 3), State Decree Treasury Paper 
(AB 1988 no. 6), and the State Decree no. 7 of June 
12, 2023. 


The Centrale Bank van Aruba hereby informs that the 
Treasury Bills issue of June 30, 2023 in the amount 
of Afl. 45,000,000.00 with a maturity of three (3) 
months has not been fully subscribed. The average 
discount yield of the Treasury Bills issue of June 30, 
2023 is 0.20 percent. 


Aruba, July 1, 2023 
Centrale Bank van Aruba 


Awe Wingo lo inaugura su 
ruta nobo entre Cali y Aruba 


Diasabra, 1 Juli 2023 
AWEMainta 
LOCAL 
5 


T 
in algun cos nobo cu Minister di Finansa, mr. 
Xiomara Maduro a anuncia durante un rueda 
di prensa diahuebs mainta, na momento cu el a 
duna un update pa loke ta trata e presupuesto di 
2024 y e presupuesto supletorio 2023. El a indica 
cu ta importante cu no solamente e presupuesto 
2024 pero e presupuesto coriente tambe, esta di 
2023, mester bisa cu tin algo cu ta nobo y e no- 
vum aki, cual den finansa publico t’e echo cu tin 
aworaki pa prome biaha un nota di comienso di 
aña. Esaki ta un nota cu parlamento na comien- 
so di aña caba ta wordo informa di cambio cu ta 
presenta den maneho di gobernacion y ki conse- 
cuencia esaki tin financieramente. 


Pero e importante cu parlamento fo’i trempan, ta 
wordo informa riba cambio cu tin y si e ta resulta 
den locual ta cambio financiero ta wordo pidi e 
ora ey e aprobacion aki tambe. P’esey, hunto cu 
e nota di comienso di aña aki a presenta tambe 
un presupuesto supletorio na comienso di aña 
di cual ya caba parlamento por haci e cambi- 
onan aki, esta por haya sa di nan, pero tambe por 
aproba nan.Normalmente tin nota di fin di aña, 
unda cu ta haci e cambionan den presupuesto 
pero awo, den e parti di e esfuersonan pa drecha 
maneho financiero di pais Aruba ta bin tambe cu 
e nota na comienso di aña. 


Pa parlamento esaki ta importante pasobra, 
como cu nan ta miho informa, nan tambe por haci 
miho uzo di locual cu ta nan derecho di budget- 
recht, esta nan derecho pa haci cambio di presu- 
puesto di pais Aruba. Y esaki mas cu claro ta 
crea tambe mas transparencia financiero. Pueblo 
tambe ta wordo informa hopi trempan den aña di 
cambio cu gobierno cu bin cu ne y den kico nan 
ta resulta financieramente. Por tin un miho bista 
como pueblo riba e uzo di fondo publico door di 
gobierno. Esaki, mas cu claro, ta yuda locual ta e 
ciclo presupuestario di pais Aruba y hunto cu ne 
tambe e maneho financiero di e pais. 
Ta importante indica cu e contenido di e nota aki, 
esta e presupuesto supletorio, manera indica, ta 


Minister Xiomara Maduro: 


Awo tambe lo 
presenta presupuesto 
supletorio na 
comienso di aña 


trata aki di cambio di maneho. Tin tres ministerio cu ta conoce cambio. Entre nan 
ta haya e ora ministerio di enseñansa, caminda cu tin fondo cu ta wordo poni 
pa subi 50% di locual t’e normbedrag, esta e nombra di loke t’e fondonan cu 
scol ta haya p’asina por dedica na material pa scol. Esaki pa hopi tempo a keda 
atrasa y ta mira cu e minister di enseñansa a bin ta pone fondo extra p’esaki por 
wordo hisa y mester bisa e ora cu tin fondo aworaki den e cambio aki di presu- 
puesto. E fondonan aki ta wordo aloca pa haci esaki. Banda di esaki tin otro cos 
por ehempel e gymzaal di scol na Washington y tambe e vloer ta wordo drecha. 
Ta cambio cu ta wordo hinca aki den. 
Tin otro cambio tambe di minister di economia, cu ta haci cambio den fondo, 
p’asina por haya fondo pa revitalisacion di Oranjestad y tambe San Nicolas. Ta 
cambio cu a bin den dje, pero por ehempel e ministerio di husticia. Ey tambe tin 
cambio poni p’asina por a salvaguardia loke t’e existencia di Cas Blenchi y tambe 
un otro cas mas esta Cas Briyante. Nan ta cambio importante di cual ta pidi 
locual cu ta bira e aprobacion di parlamento p’asina esaki tambe por tuma luga. 


Pa loke t’e minister di integridad, pa loke ta Serlimar, tambe ta haya extra fondo 
pa loke t’e trabaonan cu tin cu wordo dirigi. Aki tambe ta trata e proyeccionnan 
mas economico, e ora ta adapta loke t’e presupuesto pa loke t’e crecemento mas 
nobo publica recientemente y tambe fondo cu por a haya fo’i Landspakket pa fin 
di otro aña aworaki ta integra tambe den loke ta bira e presupuesto aki. Ta impor- 
tante pa menciona cu aworaki, den e presupuesto ta hinca loke t’e fondonan cu 
a bin pa por ehecuta e landenpakket.  


Por ehempel tin den e parti di maneho financiero, a haya fondo p’asina por paga 
e manager cu lo tin cu bay atende cu e parti aki. Esey ta un di e ehempelnan di 
fondo cu a haya, pero tambe na ministerio di Asunto General, a haya fondo pa 
loke t’e alarma special pa ora cu tin calamidad. Ta ehempel di fondo cu ta drenta 
den e presupuesto. 

R 
ecientemente Camara di Comercio (KvK) a tene un Busi- 
ness Mixer pa trece comerciante di diferente sector hun- 
to pa conecta cu otro, intercambia idea y explora posibel co- 
laboracion. 


Cu e meta pa stimula aliansa strategico, KvK a invita comer- 
ciantenan representando un variedad di sector pa un 
encuentro ameno y mantene combersacion significante, 
comparti conocemento y establece relacion valioso den un 
atmosfera casual y dinamico. Discusion tocante tendenci- 
anan actual, desafionan, y bon practica por ta beneficioso 
pa individuonan y companianan cu ta busca keda informa y 
competitivo. 


E Business Mixer a tuma luga na 5 O’clock Par & Chill acom- 
paña pa algun snacks y bebida mientras e invitadonan a haci 
uzo di e diferente sport virtual disponibel como atraccion. 
KvK ta gradici tur invitado cu tabata presente pa a contribui 
cu un sesion di networking exitoso y tambe na e team di 5 
O’clock Grill & Bar pa e bon servicio. 


KvK a keda contento cu e concepto y resultado di e encuentro 
aki y lo sigui organisa mas Business Mixers pa asina duna e 
oportunidad na mas comerciante pa asisti y haci uzo di e 
encuentronan aki unda cu mas cu claro ta un momento pa 
conecta tambe cu miembronan di directiva di KvK presente 
y sigui stimula colaboracion, innovacion y crecemento den 
comunidad empresarial. 


bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Business mixer KVK pa conecta cu comerciantenan 

S 
KOA ta duna mayornan e oportunidad pa 
cambia nan yiu di scol pa e proximo aña 
escolar. Por haci aplicacion pa cambia di scol 
actual y inscribi na un scol cu ta resorta bou 
di SKOA. Por haci esaki den luna di juni y e 
fechanan pa entrega aplicacion ta dia 10, 11 
of 12 di Juli 2023. 


Kico mester haci? 
Pa cambia bo yiu oficialmente di scol y aplica 
na SKOA mester haci esaki oficial via un formu- 
lario. Mayornan por busca e formulario aki na 
oficina di SKOA y yena esaki completo cu tur 
documentonan rekeri. Tambe por download 
e formulario via nos website www.skoa.aw y 
yena esaki pa entrega na oficina di SKOA. Por 
entrega e formulario aki dia 10, 11 of 12 di 
juli 2023. Despues di esaki no por cambia di 
scol mas. 


Documentonan importante pa haci e cambio 
di scol pa e mucha: 
• Ultimo rapport di scol (aña escolar 
2022/2023) 
• Uittreksel bevolkingsregister (papel di 
Censo) 
• Copia di AZV-kaart 
• Carta di Motivacion pa e cambio di scol 
• Certificado di Bautismo (si ta aplica) 


Despues di entrega e formulario completo pa 
cambio di scol cu tur documento, lo ricibi un 
respuesta di SKOA na final di luna di Juli. 

DIGICEL SUMMER SPLASH - AWERENESS - 3KL x 200 mm - JUNI 2023 


Tuesday, June 27, 2023 1:29:14 PM 


Mayornan por aplica awo pa cambia 
nan yiu(nan) pa un scol di SKOA 


Dicon scoge pa un scol di SKOA? 
SKOA ta e organisacion di educacion mas grandi na Aruba cu ta ofrece 
educacion di calidad halto. SKOA tin un curiculo completo cu ta enfoca 
ariba e desaroyo y crecemento general di cada alumno y studiante. SKOA 
ta enfatisa su balornan Catolico, comunicacion na nivel multilingual, diver- 
sidad y inclusion, innovacion y tambe actividadnan extra-curicular. Como 
mayor bo por ta sigura cu bo yiu(nan) lo ricibi un educacion completo 
na SKOA. Si bo kier pa bo yiu experiencia un forma diferente pa siña y 
descubri su potencial aplica na SKOA. 


Pa haya mas informacion di tur e scolnan cu ta resorta bou di SKOA por 
bishita nos website www.skoa.aw. Por haci pregunta tocante cambio di 
scol via e-mail na aplicacion@skoa.aw. Pa contact nos directo por yama 
nos na (+297) 523 1800 durante orario di oficina. 

S 
V Las Fama, un di e ekip- 
onan mas bieu di Aruba, 
ta celebrando  cu si 85 Aña 
di existencia  y e fecha aki tin 
dobel nificacion pa e organ- 
isacion di Savaneta, ya cu ta- 
bata 10 aña pasa, cu e ekipo 
a logra su prome y unico ti- 
tulo di campeon di Division di 
Honor, superando Britannia 
2-0 den e wega final. 


Pa diasabra La Fama lo 
ehecuta un programa pa e 
dobel celebracion aki cumin- 
sando pa 12’or di merdia cu 
weganan di domino, sigui 
pa 2.30 un partido di futbol 
entre La Fama vs Estrella U-7 
y pa 3.30 tin un wega di U-9 
entre Las Fama y Britannia. 


Pa 4.30 tin e wega programa 
di division mucha muhe 
caminda Dakota Damas lo 
enfrenta  La Fama damas 
den categoria di U-17 mien- 
tras cu pa 5.30 den seccion 
di veterano, lo tin e wega  di 
division 50+ di FEDEVETA, 
entre Hooiberg y Estrella 
y pa 7’or lo midi forsa den 
FEDEVETA 35+ e ekiponan di 
Barcelona contra di Estrella, 
weganan valido pa campe- 
onato di veterano. 
Pa 8.30 lo duna homenahe na 
e ekipo di La Fama Campeon 
2013 cu lo midi forsa contra 
di Britannia Sub Campeon 
2-13 riba tereno di SV La 
Fama. 


E 
programa 
lo 
continua 
despues for di 10’or te cu 
1’or di marduga caminda lo 
rindi homenahe na e hunga- 
donan cu a trece e titulo di 
campeon pa Savaneta. 


EKIPO CAMPEON 
E alineacion di SV La Fama 
pa e wega di campeon contra 
di Britannia, tabatin: 


Keeper: 
Leo Bedoya 


Defensa: 
Joel Rodriguez 
Dje Dje Marta 
Andre Janga 
Carlis Ramirez 


Medio campo: 
Igmar Gijsbertha 
Rudolf  Schwengle 
Gleison Barros 
Carlos Valderama 


Delantero: 
Alex Tromp 
Lodowica 


Suplentenan: 
Rick Engelbrecht 
Geoffrey Jacobs 
Ramil Romero 
Maurice de Kort 
Felix Robles 
Edwin Leyba 
Tyron Maria 
Bryan Zapata 
Stiven Alzate. 


Pa loke ta e staf di directiva 
y tecnico esaki a consisti di: 
Andres Garcia, Hareld Faro, 
Anthony Schwengle, Giovanni 
Croes, Alvin Geerman, Rudy 
Carty, Derwin Arends, Rudolf 
de Kort, Roy Wongsosemito, 
Maiky Wongsosemito y Juri 
Schwengle. 


Yega tereno di SV La Fama 
awe diasabra y celebra hunto 
85 aña di existencia di SV La 
Fama. 


85 aña di existencia 


SV La Fama celebrando segundo lustro di a titula Campeon awe 

I 
deal pa famia, pa tur cu gusta aviacion, pa tur cu kier cera 
conoci cu e historia di aviacion y di aeropuerto di Aruba… 
den un solo palabra: pa tur cu gusta avion. AUA Airport a 
prepara un exposicion, nunca antes presenta, den nan aero- 
puerto priva na e otro banda, banda di Bucutiweg. Ta un ex- 
posicion gratis pero yena di informacion, historia y creativi- 
dad nunca bisto! 


Aruba Airport Authority N.V. (AAA) hunto cu Gobierno 
di Aruba, Aruba Tourism Authority, Department of Civil 
Aviation (DCA), Air Navigation Services Aruba N.V. (ANSA) y 
Agustin Vrolijk ta warda un y tur diadomingo awo pa e Aruba 
Aviation Expo 2023. 


Aruba Aviation Expo ta dedica na tur cu tin un entusiasmo pa 
e mundo di aviacion. E dia ta priminti di ta yena cu exposi- 
cion di avion y su ekiponan. Esaki ta un momento unico pa 
experencia e pista di aeropuerto. Na momento cu bo atende 
e evento, bo lo tin oportunidad di explora tecnologia aero- 
nautico, ta testigo di con ta prepara e avionnan y e ekiponan, 


experencia flight simulators y participa den oportunidad pa 
netwerk cu e lidernan den e industria. 


Presente na e evento aki lo t’ey e Crisis Mobiel di BRA, Cuerpo 
di Bombero, fuel truck di FMSA, helicopter di Cuerpo Policial 
Aruba, Kustwacht lo t’ey cu su avion y su boto. Air ambu- 
lance lo duna un demostracion. Archivo Nacional Aruba lo 
splica tocante e historia di aviacion. Tambe lo tin e colec- 
cion di “avion remote control” di Aruba Radio Control Club. 


{Continuacion na siguiente pagina} 


Diadomingo awo: 


Cera conoci cu e industria di aviacion di Aruba 

Aeropuerto ta invita tur mucha artista y 
innovado di e scolnan basico di Aruba pa 
participa den e competencianan: Competencia 
di pinta (klas 1 te cu 3) y e competencia di 
avion recicla (klas 4 te cu 6). E actividadnan 
aki ta parti di e gran celebracion di e 100 
aña di aviacion na Aruba y su obhetivo ta pa 
promove creatividad, e conciencia ambiental 
y e amor pa aviacion den nos muchanan. Pa 
participa e alumnonan mester sigui e instruc- 
cionnan den e papel ricibi den e pakete di 
“Buki di Pret”. 


Mester entrega tur cos na e stand di Ban Serio 
na e Aruba Aviation Expo 2023 cu ta tumando 
luga diadomingo awo. E expo ta tuma luga 
den e parti paseit di Aeropuerto di Aruba y 
ta cuminsa 10:00 am te cu 4:00 pm y ta un 
evento completamente gratis. No perde e 
oportunidad unico di experencia pa subi e 
pista di avion di Aeropuerto Internacional 
Reina Beatrix. 


{Continuacion di pagina anterior} 

Fortaleza pa Famia 


ORA mal tempo ta na caminda, tur instancia, y media ta contribui na comunidad, avisando cu tin un peliger na caminda y 
cu hende mester prepara. 


Mas cu 2000 aña pasa Dios a stima mundo asina tanto cu E a manda su Yiu unigenito, pa ken cu kere den dj’E no bay perdi 
ma tin bida eterna. Hopi a kere, pero tambe hopi a rechasa, y hopi awendia no ta sinti e necesidad pa kere, y hopi a aparta 
for di e caminda. Y hasta tin ta kere cu nan por biba manera nan kier den tur sorto di bagamunderia y idolatria, pensando 
cu toch Dios ta contento cu nan. 
Mas leu ainda tin ta biba na banda di e caminda di Dios, y nan ta pretende cu nan ta riba e caminda, pasobra nan kier come 
for di e mesa di diabel y e mesa di Dios. 


Pero Dios den su inmenso amor a manda advertencia serio pa tur esnan cu ta duda, cu ta tarda pa entrega nan bida, of cu 
no kier entrega nan bida, y ta destina nan mes pa perdicion. 


Di berdad, Mi ta bisa boso, e generacion aki lo no pasa, prome cu tur cos lo tuma luga. Cielo y tera lo pasa, ma Mi palabranan 
lo no pasa. 
Tene cuidao, pa boso curason no ta carga pa causa di paranda, y buracheria y e preocupacion nan di bida, y e dia ey no 
bini diripiente riba boso manera un trampa. 


Pasobra e lo bini riba tur esnan cu ta biba riba superficie di henter mundo. Ma sea alerta tur ora bay, haciendo oracion pa 
boso por tin forsa pa scapa di tur e cosnan aki cu ta bay tuma luga y pa para dilanti di e Yiu di Hende (Lucas 21:34-36). 


Den e buki di Revelacion 21:8 e bijbel ta splica claramente ta ken ta esnan cu ta bay perdi, pero e sistema di e mundo 
awendia kier tapa solo cu un dede y ta purba tur momento pa sconde e berdad y hasta rechasa e berdad mescos cu e 
colebra a haci cu Eva den paraiso (Genesis 3:4). 


E mundo aki no kier pa bo bisa un persona e berdad den su cara, pasobra nan ta considera esey como husgamento, pa nan 
sigui biba den pica, y asina rechasa Dios. 


** Awor aki tin cierto parti pais cu no kier pa haci oracion cu un persona pa libre for di gara di satanas, pero esaki ta locual 
cu Cristo a comanda nos (Marco 16:17). 


Esun cu vence lo hereda e cosnan aki, y Ami lo ta su Dios, y e lo ta Mi yiu: 


***Ma e cobardenan (Esnan cu no kier para contra e sistema di mundo, pero cu ta acepta y apoya cosnan cu ta contra 
Palabra y boluntad di Dios pa beneficio personal), 


*** E incredulonan (Esnan cu a tende pero a rechasa e palabra di Dios y no ta kere den su unico Yiu), 


*** Y e abominabelnan (Esnan cu awendia ta haci tur cos pa mundo acepta nan, cu kier cambia ley di Dios, y pone esun di 
nan preferencia). 


***Y e matado y e fornicador, y e hacido di bruha, y e adoradonan di Dios falso y tur gañado, nan parti lo ta den e lago cu 
ta kima cu candela y suafel, cual ta e di dos morto (Revelacion 21:8 y su splicacion). 


E dia y e ora di e binida di nos Señor Hesus Cristo ningun hende no sa, pero nos mester ta prepara. 


Sinceramente, Pastor Marcel Balootje 


Con lo para cu esnan cu no ta kere, y ta rechasa Cristo Hesus? 


Diasabra, 1 Juli 2023 
14 
AWEMainta 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever 


Cu dolor na nos curason, nos ta participa 
fayecimento di: 


Sra. Egidia D. Tromp 
Cariñosamente yama “Diana y Nana” 
*01-09-1957 - †25-06-2023 


Acto di despedida lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Rodrigo Alberto Tromp 
*02-12-1968 - †29-06-2023 


Acto di entiero lo wordo anuncia despues. 
D 
iahuebs den oranan laat di atardi a sosode un accident cu un persona leve- 
mente herida, na altura di e crusada di Emmastraat cu John G. Emanstraat. 
Esaki tabata pa falta di dunamento di preferencia. 


Chauffeur di e SUV  biniendo di panort for di Emmastraat a sali dilanti di un 
Chevrolet Spark, cu tabata riba e caminda di preferencia cu ta John G. Emanstraat. 
E impacto tabata den banda di e chauffeur di e Spark. Ambos auto a haya basta 
daño material. 
Polis di trafico a presenta na e sitio y tambe a pidi pa presencia di ambulance pa 
atende cu e persona herida na e sitio. 


Accident cu herido pa falta di 
dunamento di preferencia 

If my parting has left a void 
Then fill it with remembering joy 
A laugh, a kiss, a friendship shared 
Ah, yes, these things I too will miss 
Celebration of Life 


Navilia (Nivola) Rufinay Adolfo 
Sunrise - 10 July 1926 
Sunset - 21 June 2023 


Nivola’s Loved Ones 


Children 
Alsiviade & Cheryl Le Grand (USA) 
Arnold Le Grand & Noanni Cham 
Harry & Glenn Peralta Le Grand 


Daughter - in - law 
Nancy Heinze (Holland) 


Grand Children 
Tristan & Yashan Huang Le Grand (USA) 
Stacey Hassell 
Ariele Le Grand (USA) 
Jemal Le Grand (USA) 
Jermaine Le Grand (USA) 
Shaquille Heinze (Holland) 


Great Grand Children 
Rusean Hoek 
Kisean Hassell 
Jaysiël Hassell 
Anaïs Le Grand (USA) 


Siblings 
Aida Le Grand† & family 
Joyce Gumbs & family 
Oneil Gumbs & family (USA) 
Jean Adolphus† & family (Holland) 
Henk† & Ramona van Niieuwenhoven-Adolphus & 
family (Holland) 
Bernard & Bernice Richardson Adolphus & family 
(Holland) 
Therisita Adolphus (Holland) 
Idalia Adolphus† & family (Holland) 
Verna Adolphus† 


Families 
Le Grand, Gumbs, Adolphus, Gibbs, 
van Nieuwenhoven, Claxton, Arrindell, 
Darley (Bertha), Cham, Heinze, Bislip, 
Mardenborough, Hassel 


Dear Friends 
Carmen, ChiChi, Diana, Detty, Helouise, Keline, 
Zulay, The Golden Girls, Olga†, Elise† 


*Sincere regrets for any omissions. 


Family and friends of the late Nivola Adolfo invite 
you to join us as we celebrate her long, and well 
lived, life. 


Nivola’s home going events will be representative 
of her remarkable life. As we gather to celebrate 
Nivola, the family invites you to join us in wearing 
lively colors; we encourage you to choose colors 
that bring you joy and cheer. 
Thank you! 


Officiant 
Pastor Tomasito Gibbs (Nephew) 


Wake / Viewing 
Saturday, 01 July 2023 
7 pm - 9 pm 
Pray Funeral Home 
Speykstraat # 1 
San Nicolas 


Home Going Service 
Monday, 03 July 2023 
9 am - 11 am 
Pray Funeral Home 
Speykstraat # 1 
San Nicolas 


Ora mi a wordu forma den secreto 
I tabata crece den scochi di mi mama, 
ya Bo wowonan a weita tur mi hechonan. 
Nan tabata scirbi caba den Bo buki. 
Mi dianan tabata conta caba pa Bo, 
prome cu mi a nace. 
Salmo: 139 


A fallece cristianamente: 


Theresita de Cuba 
Miho conoci como Thèrése / Chichi 
* 7 december 1931 - † 27 juni 2023 


Na nomber di su: 
Ruman:  
Josefa (Chefa) de Cuba 


Swa:  
Egbert Kranwinkel 


Sobrinonan stima: 
Filbert y Fiorella Kranwinkel-Koolman 
Marc Kranwinkel y Ester Maduro 
Larry y Mary-Ann Kranwinkel-Maduro na 
Hulanda 


Sobresobrinonan: 
Lizmarie y Danymar Rasmijn-Kranwinkel 
Fabiola Kranwinkel 
Marvick Kranwinkel y Chloë Lampe na 
Hulanda 
Maryleen Kranwinkel 
Larry-Ann, Laython y Lexthon Kranwinkel na 
Hulanda 


Primo y primanan manera ruman: 
Tecla, Juanita, Tito y Pedro Tromp y demas 
primo y primonan. 


Ihanan manera yiu: 
Mena Tromp y Gabriel Boekhoudt 
y demas ihanan cu ta mucho pa menciona 


Manera yiu: 
Petra Boekhoudt y famia 


Manera ruman: 
Lilian Hoek-Lugo y famia 


Amigonan di cas: 
Rev. Theo Zievinger, Zr Renata, Rosalinda de 
Cuba, Barbara Huntington, Mena Dubero 
y famia, Maria Dirks y yui, Marian y Ivonne 
Baptist, Marina y Henk de Beyer. 


Demas famia: 
De Cuba, Tromp, Kranwinkel, Koolman, 
Maduro, Rasmijn, Everon, Lacle, Hoek, Webb 
y Boekhoudt. 


Na lugar di krans/flor un donacion pa S.A.B.A 
lo ta altamente aprecia. 


Acto di entiero ta tuma lugar na Aurora 
Funeral Home dialuna 3 di juli 2023 di 2’or pa 
4’or di atardi. 


Despues lo sali pa Santana Catolico na 
Paradera. 


Nos disculpa si den nos tristesa nos por a 
lubida algun famia of conocir. 


“Señor ta mi wardador, mi’n tin falta di nada; 
den cunucu de yerba berde e ta ponemi 
sosega. E ta hibami na awa tranquil, pa mi bolbe 
Haña forsa”. Salmo:23 


Cu inmenso tristesa na nos curason, pero 
conforme cu boluntad di Dios, nos ta participa 
fayecimento cristianamente di nos querida 
Esposa, Mama, Wela, Bisawela y Tanta: 


Emerita L. Tromp Thiel 
Mihor conocí como Merry of Mothy 
*28-5-1938 - †28-6-2023 


Na nomber di su: 
Esposo Stima: Lucas Tromp 


Yiunan Stima:  
†Rina & Roberto Croes – Tromp 
Roslyn (Roosje) & Edwin (Jack) Tromp – Tromp 
Ludmila & Jose Harms – Tromp 


Nieta/Nietonan Stima:  
Rosienne Tromp 
Ranzinho & Diana Tromp Burbano 
Rhadyn & Richard Fingal Croes 
Rhansley Croes 
Yitzhak Harms (Hulanda) 
Yitzwirah Harms 


Bisanietonan:  
Khyler Farro 
Conner Farro 


Bisanieta: Ivana Tromp 
Rumannan:  
†Aura & †Baldomero Tromp – Thiel 
†Adriana Thiel 
†Olinda & †Luciano Winterdaal -Thiel 
†Editha & †Roque Ras – Thiel 
†Rufo & Reginita (Ninita) Thiel – Croes 


Cuñanan:  
Vda. Teresita Tromp – Ruiz 
Filomena Tromp 
Marianita & Juancito Giel – Tromp 


Sobrino/Sobrinanan:  
Aurora Croes, Erica Tromp, Rene Tromp, Ludwina 
Winterdaal, Gladys Winterdaal, Melva Tromp, 
Calvin Winterdaal, Lila Winterdaal, Varida Ras, 
Edith Rogowski, Mabel Ras, Renny Ras, Arleen 
Ras, Rudi Ras, Eric Ras, Charlene Ras, Suzy 
Thiel, Walter Thiel, Gina Thiel, Junny Thiel, Maria 
Maduro, Max Jr. Tromp, Nelson Tromp, Seferino 
Jr. Tromp, Roland Tromp, Linda Kock, Alexander 
Tromp, Sergio Tromp, Andre Tromp, Vanesca 
Tromp, Anoushka Calorina, Jeanella Tromp, 
Moraima Brown, Angelo Giel 


Consuegro/a: Jacinto & Maria Harms – Stamper 


Tur su Primo Y Primanan, Ihanan, Bisinanan Y 
Conocirnan. 


Un gradicimento na Staff Y Personal, Clientenan y 
Familia di STA 


Ta invita pa assisti na acto di condolencia y 
entiero cu lo tuma lugar Diamars 4 Juli 2023, 
di 9or pa 11or di mainta na Aurora Funeral 
Home, y después lo Sali pa Santana Católico na 
Oranjestad. 


Nos disculpa si encaso nos por a lubida un of mas 
persona den nos tristeza. 


Nos disculpa cu después di entiero nos no por 
ricibi bishita di condolencia na cas. 


